สะพานลังกาวีสกาย

สะพานลังกาวีสกาย (อังกฤษ: Langkawi Sky Bridge; มลายู: Jambatan Udara Langkawi) เป็นสะพานขึงโค้งแบบคนเดินยาว 125 เมตร (410 ฟุต) ในประเทศมาเลเซีย สร้างแล้วเสร็จใน ค.ศ. 2005 ดาดฟ้าสะพานอยู่สูงจากระดับน้ำทะเล 660 เมตร (2,170 ฟุต) ที่ยอดเขากูนุงมัตจินจังบนเกาะลังกาวี ซึ่งเป็นเกาะหลักของหมู่เกาะลังกาวีในรัฐเกอดะฮ์ สามารถเดินทางไปยังสะพานลังกาวีสกายได้โดยขึ้นกระเช้าลอยฟ้าลังกาวีไปยังสถานีบนสุดก่อน จากนั้นจะมีลิฟต์เอียงที่เรียกว่า SkyGlide พาผู้มาเยือนจากสถานีบนสุดลงไปยังสะพาน สะพานถูกปิดเพื่อการบำรุงรักษาและปรับปรุงในเดือนกรกฎาคม ค.ศ. 2012 การเปิดใช้งานอีกครั้งถูกเลื่อนออกไปหลายครั้ง แต่ในที่สุดก็เปิดใช้งานบางส่วนในเดือนกุมภาพันธ์ ค.ศ. 2015 ปัจจุบันสะพานนี้เปิดใช้งานเต็มรูปแบบ อ้างอิง แหล่งข้อมูลอื่น เว็บไซต์ทางการ Panorama Langkawi Google Map Photo at panoramio.com 15 photos from different angles